Sindicaliștii cer abrogarea „ordonanței austerității”. Protest în Piața Victoriei, începând cu ora 13.00. Posibile restricții de trafic
Un protest la care sunt așteptați să participe silvicultori, militari în rezervă, polițiști, mineri, siderurgiști, energeticieni este programat, vineri, începând cu ora 13.00, la sediul Guvernului. Sindicaliștii solicită, între altele, abrogarea ”ordonanței austerității”. Poliția Rutieră a anunțat că este posibil ca traficul să fie restricționat în zona Pieței Victoriei, transmite News.ro.